Nakita mo kung paanong ang pamumuno ng kulto ay may matitinding benepisyo.
Sex,
droga,
pati na ang konting rock and roll.
Pero nakakalungkot, di nagtatagal ang honeymoon.
Pag sumali ang tao sa kulto, nakaka-excite 'yon,
pero pag nakapasok ka na at humupa na lahat,
do'n mo na maiisip, "Parang may mali dito."
Pag nararamdaman mong bumabaligtad ang kapalaran,
may isang napatunayang paraan para baligtarin ang laro,
lakihan ang taya.
Doon pumapasok ang apokalipsis.
Mas madaling kontrolin ang tao pag may nagbabadyang panganib.
Di ka kukwestyunin pag inaakala nilang matatapos na ang mundo.
Tularan si Marshall Applewhite, kilala ng mga tagasunod niya bilang "Do."
Ang partner niyang si Bonnie Nettles o "Ti,"
ay nagkamit ng dekadang debosyon sa pagpapangakong
ihahatid ang mga miyembro ng Heaven's Gate palabas ng mundo
tungo sa buhay na walang hanggan sa dulo ng galaxy.
PAG-AKYAT SA LANGIT
Nakaprograma tayo na tanggaping madali ang kamatayan,
pero may mga alternatibo.
Sumakay sa kanilang spacecraft
at hayaang ihayag ni Do paano di mag-aalala sa katapusan ng mundo
at magamit ito para sa iyo.
4. MANGAKO NG BUHAY NA WALANG HANGGAN
Sina Marshall Applewhite at Bonnie Nettles,
mas kilala bilang Ti at Do,
ay pinaghalo ang Kristiyanismo, mistisismo ng New Age,
at dinagdagan ng science fiction
para kumbinsihing umalis ang inaakay nila sa lipunan
at humanda sa biyaheng pangkalawakan sa walang hanggan.
Hanggang sa nakumbinsi nila ang mga miyembro
na di sila mga tao,
at nanggaling sila sa ibang mundo.
Di 'yon nangyari ng isang gabi lang.
Pag iniisip ang Heaven's Gate, naiisip ang katapusan ng '97
sa mass suicide,
pero nag-umpisa 'yon no'ng '70s pa. May 20 taon silang kasaysayan.
Ibalik pa natin nang mas matagal.
SI MARSHALL HERFF APPLEWHITE AY PINALAKI SA SIMBAHAN
Isinilang si Marshall Herff Applewhite sa Texas noong 1932.
Matagumpay na ministro ng Presbyterian papa niya.
Pinagtuunan nilang maigi ang pagkatubos, pagkaligtas, kaligtasan, at iba pa.
Gusto ni Herff matulad sa ama niya,
gustong mabuhay na may kabuluhan at makita kahulugan ng buhay.
No'ng una, akala niya ay sa teatro ang kahulugang 'yon.
Performer siya,
at music teacher.
Medyo guwapo siya.
Makapal ang buhok niya at may asul na mata.
Pero nakatakda pala siya sa mas malaking gawain.
Noong unang bahagi ng 1970s,
nakaranas siya ng sunod-sunod na nakakaligalig
na karanasang espirituwal.
Nakakarinig daw siya ng boses at parang nakakaramdam siya ng pagtawag.
Naramdaman niyang may dapat siyang gawin
at may layunin na higit sa pagtuturo ng musika sa Texas.
NAHANAP NI APPLEWHITE ANG PAGTAWAG NANG MAKILALA SI BONNIE LU NETTLES
Saradong New Ager si Bonnie.
Nakapagsanay na siya
ng pangunguna sa pakikipag-usap sa patay at paggawa ng chart ng astrology.
Binasa ang chart niya
at natukoy na magkakonekta ang kapalaran nila ni Herff.
Mula umpisa, nakatadhana sila
para gumawa ng bago, espesyal, radikal.
ESPIRITUWAL NA PAGLALAKBAY NINA APPLEWHITE AT NETTLES
Naglibot sila sa bansa na sinusubukang alamin
ang kahulugan ng buhay, ang kahulugan ng buhay nila.
Nadiskubre nilang magkatadhana sila
para masaksihan ang mga huling araw sa Biblia.
Pero imbis na si Jesus ang magliligtas sa matuwid,
ibang klase ng kaligtasan ang nakita ni Marshall at Bonnie.
Ang kaligtasan daw ay pagsakay sa UFO,
at ang mga hinirang ay iaangat at dadalhin sa literal na langit,
papuntang kalawakan,
habang lahat tayo ay maiiwan para i-recycle,
at wasakin ang mundo natin.
Pag nakatuklas ka ng katotohanang ganito katindi,
di mo ito kayang sarilinin.
May sentido sila ng personal na tadhana at layuning gawin ang misyon.
"Nasa amin ang susi."
Gusto ko ang kumpiyansa,
pero paano ka makakumbinsing totoo ka?
TAKTIKA MAG-ESTABLISA NG KREDIBILIDAD
Bilang bisyonaryo, nakakakita ka ng di kita ng iba.
Yakapin ang regalong 'yon.
Sasabihin ng leaders ng kulto,
"Ako o kami ang propeta. Alam namin ang katotohanan."
Mahirap para sa isang mortal na maintindihan ang plano ng Diyos,
pero naiintindihan ng pinuno ng kulto 'yong plano.
Nasa dilim ang lahat ng iba.
Nasa sa 'yo para liwanagan ang kadiliman,
na siyang ginawa nina Bonnie at Marshall,
sina Ti at Do.
Nasa atin ang pinakamakabisang katotohanan
na maaaring maipasa sa isip ng kahit sino.
Nang mag-umpisa sila,
dapat ay kaayaaya ang pangkalawakang hula nila
para sa mahilig sa sci-fi.
Noong 1970s,
maraming tao na interesado sa UFO, ufology, pagkakita sa UFO,
mga tanong sa pagbagsak ng flying saucer.
May mga totoong siyentipiko, mga pinuno ng gobyerno,
mga pinuno ng militar, na di daw peke ang UFO, kundi totoo.
Pero sa unang taon nila,
ang pag-anyaya nina Applewhite at Nettle ay nagbunga
ng isang tagasunod.
Pag di naging sikat ang katotohanan mo sa una,
kailangan mong magpakitang gilas.
Tagsibol ng 1975,
dumating si Ti at Do sa San Fernando Valley
para makipag-usap sa grupo ng mga mahilig sa New Age.
Mahigit 80 katao ang dumalo sa pagpupulong.
Pero walang masyadong dating ang dalawa
hanggang nagpahayag si Do ng bagong rebelasyon.
Sa katunayan,
si Do ay di si Marshall Herff Applewhite,
si Do ay Next Level alien galing sa kalawakan.
Ang Next Level ay makalangit na dimensyon
na pinamamahalaan ng highly evolved at imortal na mga alien,
at sa pagsunod sa katuruan ni Ti at Do,
abot-kamay ng kahit na sino ang paraiso.
Puwede ka ding maging perpektong alien,
at puwede ka ding agawin
sa loob ng UFO at bumiyahe tungong kalawakan.
Masyadong marami para maisip,
pero kinagat ng mga nakikinig.
Matapos ng isang taong pagpipilit,
nailagay sa mapa si Ti at Do ng kanilang Next Level.
Para sa mga dumalo, dalawa,
tatlo, apat na dosenang tao ang sumersyoso para sumali.
Habang patuloy na nag-aaya pa ang tambalang pangkalawakan,
nakahanap sila ng maraming taong tumanggap ng mensahe, gaya ni Sawyer,
na nanatili sa grupo ng 18 taon.
Naghahanap ako ng totoo.
Interesado ako sa iba-ibang ideya.
Di ako masaya sa isang daan lang
hanggang nalaman ko ang impormasyon nina Ti at Do.
At may sense para sa 'kin. Naniwala ako sa lahat ng sinasabi nila.
Gulat ka? Huwag.
Ligaya ng pinuno ng kulto ang mga walang hanggang misteryo ng uniberso.
Merong bagay sa kalikasan ng tao
na gusto nating maintindihan ang walang sense.
Gustong buoin ang puzzle.
Ang nagpapangyaring magsama-sama 'yon
ay paniwalaang mas maalam ang pinuno mo sa 'yo
at mas marunong kaysa sa 'yo at may katuturan ang sinasabi.
Naestablisa nina Ti at Do na totoo sila
at nag-umpisang bumuo ng pangkat.
Pero bago masundan ng mga alagad mo ang daan mo sa kaligtasan,
dapat alam mo kung handa ba sila
at di magtatanong ng maraming tanong.
Kaya hubugin muna sila bago palabasin.
TAKTIKA MAG-DEMAND ANG KASAKDALAN
Walang gaya ng palatuntunan sa pagbubukas tungo sa buhay walang hanggan.
'Yong mag-demand ng pagkadalisay sa isang tagasunod
ang pinakamagandang pangkontrol dahil imposibleng madalisay ka,
at 'yon ang nagpaparamdam sa miyembro ng palagiang kahihiyan
na dahil alam nilang di pa sila perpekto, wala pa sila doon.
'Yon ang daan para maging tapat ang mga tao sa grupo.
Kaya mataas ang pamantayan ng mga sikat na pinuno ng kulto.
Tatlong araw na sex ritual ang inutos ni Sun Myung Moon sa mga bagong kasal,
iba-ibang posisyon ng pagniniig
sa ilalim ng larawan niya para maipanganak silang muli na walang kasalanan.
Inutusan ni Shoko Asahara ang mga alagad niya
na lumunok ng mga benda para masuka
bilang paglilinis ng daanan ng pagkain.
Habang si Mario Pianesi na diet guru ay nag-utos sa mga alagad niya
na pagkain ng macrobiotic na nagpapagaling daw ng lahat ng sakit.
Napatigil ang grupo na 'yon
matapos dumanas ng malnutrisyon at iba't ibang sakit ang mga kasapi.
Habang patuloy sa pagbuo sa grupo si Ti at Do,
mas tumaas ang mga goal nila.
Inisip na nagsasanay sila para sa kalawakan,
na may malinaw, estriktong batas mula pag-eehersisyo
at kung ano at bawal kainin.
Ang mga mananatili ay mamumuhay kung paano nabubuhay ang Next Level.
Paru-paro ang ginamit na pagtutulad nina Do at Ti.
Kung gusto mong maging paru-paro, iiwan mo ang pagka-caterpillar,
mga gawi ng sangkatauhan.
Ang pagiging malapit sa pamilya, sa magulang, sa kapatid, sa anak.
Iiwan mo ang attachment mo sa kaligayahan sa buhay.
Ang pagsabi ng "Oo" sa Heaven's Gate
ay pagsabi ng "Hindi" sa halos lahat ng ibang bagay,
gaya ng alak,
droga…
sitsirya, bigote at balbas,
alahas,
at anomang matatawag na libangan.
Hindi lang 'yon.
Iiwan din nila ang media,
sariling kagustuhan,
at anomang trabaho na makakahadlang sa tungkulin nila sa grupo.
Pero di sang-ayon lahat
sa bagong pamumuhay ng Heaven's Gate.
May mga nagdesisyon,
"Alam naming dapat mag-evolve ng higit sa tao,
pero di masamang humithit minsan."
Pag humihingi ng kasakdalan,
di puwedeng may di sumunod
kaya naghigpit lalo si Ti at Do.
Nagtipon sila sa Wyoming,
at ang mga mananatili ay susunod sa batas.
Nang magtipon ang grupo,
ibababa nina Ti at Do ang batas.
Dapat mag-ahit ng ulo ang mga tagasunod at tumirang permanente sa kampo.
Nagtakda ang dalawa ng mahigpit na pag-aayuno, pananalangin, astrolohiya
at pagninilay-nilay para mabago ang may kapintasang isip ng miyembro
at maging superior na alien.
Inalis nila ang kaisipang pang tao sa pagpukpok sa ulo ng tinidor
at pagtuunan ng pansin ang tunog ng ilang oras.
Para bantayan ang mga pabaya,
gumawa ng buddy system si Ti at Do na "Check Partners" para masigurong
nasa tama ang ugali at emosyon nila.
Nagpatuloy ang gampanin nila buong tag-araw.
Ang ginagawa namin ay inaalis ang makatao, maka-mammalian na pag-iisip
kasi walang maka-mammalian na pag-iisip sa Next Level.
May mga sumusuko at umaalis,
pero ang mga nanatili ay papalapit na sa tadhanang walang hanggan.
Pag nasa saradong sistema ka gaya ng kulto, walang mga reality check.
Lahat ay dapat gawin sa isang paraan,
at lahat ng nakapaligid sa 'yo ay pinagtitibay 'yon palagi.
Pero kahit sa mga dedikadong alagad,
may isang depekto na mahirap alisin.
Bawal ang pakikipag-sex at pag-iisip tungkol sa sex.
Pinararamdam ng seksuwalidad na tao ka, at ayaw nila noon.
Isa pa, wala ding katuturan.
Walang seksuwalidad sa Next Level.
Sa spacecrafts, di sila nagpaparami,
di sila nagse-sex.
Kailangan na ang lahat ng lakas
ay maituon sa mahirap na gawain para maging miyembro ng Next Level.
Siyempre, mas madaling iutos ang celibacy kesa gawin,
pero pag may gusto, may paraan.
Ang solusyon nila ay pagkakapon.
Ilang mga lalaki sa Heaven's Gate
ang nagpasyang mas madaling magpakapon
kaysa harapin ang hormonal na pangangailangan ng katawang-tao.
Tapos ang problema.
Ang mabilisang paggupit
ay nakatulong sa mga alagad niyang mapalapit sa pagiging ganap
habang nagtatakda din ng bagong pamantayan ng pagiging tapat.
Gusto ng lahat na mapabilang sa inner circle ng pinuno.
Maaari itong humantong sa kompetisyon
para patunayan na ikaw ang pinakatapat at handa ka na gawin lahat.
Pero kahit ang pinakadedikadong tagasunod ay posibleng mag-alinlangan.
Dapat may plano para manatili silang tapat.
TAKTIKA PIGILIN ANG PAGDUDUDA
Kadalasan, malalay ang mga paniniwala ng kulto.
Kung sisirain mo ang isang piraso,
babagsak lahat.
Kaya mahalaga na tanggalin ang pangangatuwiran ng isang tao.
Heto ang isang paraan.
Ang thought-terminating cliché ay teknik ng mga pinuno ng kulto.
Para itong stock expression
na pumipigil sa sariling pag-iisip o pangunguwestiyon.
Di ka pamilyar sa termino?
Baka makilala mo ang ilang halimbawa.
"Mali ng media. Di mapagkatiwalaan."
"Attached ka na."
"'Wag ka pakontrol sa takot."
"Kung kinukuwestiyon mo 'to, magsumikap ka pa."
"Di ka yata seryoso sa kaliwanagan."
Kaya kailangan mo ng listahan nito, pamigil sa mga tanong nila
para mabago mo paniniwala nila, para makalikha ng echo chamber.
Pero pag di sapat ang rhetorical tricks para pigilan mga tanong,
dapat mong isulat muli ang diksiyonaryo.
Gumawa ng sariling wika sina Ti at Do para sa grupo
para patibayin ang kanilang mga mala-alien na ideolohiya.
"Crafts" tawag nila sa bahay nila.
Sa pagkain naman. Gusto nila, gamitin namin ang salitang gatong.
Tinawag nilang Nutri-lab ang kusina at pinalitan ang labahan ng Fiber-lab.
Hindi ka lalabas ng bahay para magtrabaho at kumita,
kundi gagawa ka ng trabaho na labas ng craft para kumita ng patpat.
"Behikulo" tawag nila sa mga katawan nila,
"plumbing," sa kanilang mga kasarian,
at sa damit na panloob naman ay "takip ng upuan."
Dahil sa sariling wika nila, nakalikha 'to ng subculture.
Para sa taga Heaven's Gate,
ang pananalita nila, iniisip nila sa sarili nila,
ay may kahulugan lang sa loob ng grupo.
Lahat ng makakasalamuha mo na makamundo
ay sasabihing, "Baliw ka."
Pero kahit ano'ng pagbabago ang gagawin mo para sa mga alagad,
laging may mga uusbong na pagdududa.
Matapos magsama-sama ang grupo sa loob ng halos sampung taon,
nagka-cancer si Bonnie Lu Nettles.
Kumalat ito sa katawan niya,
at kinalauna'y namatay siya.
Malaki epekto ng pagkawala ni Bonnie sa grupo.
Una sa lahat, namatay siya, e di siya tao, kaya bakit siya mamamtay?
Pero nagka-cancer pa rin siya na sakit ng mga tao.
Pansamantalang nagkulong ng saril si Do.
Sabi nila, "Mawawala na ang grupo? Ano na mangyayari?"
Ano gagawin mo pag ang daan sa walang hanggan ay nabalahaw?
Tinamaan tayo.
TAKTIKA BAGUHIN ANG SCRIPT
Kung bawat hula ng pinuno ng kulto'y nagkatotoo,
mag-iiba ang itsura ng mundo.
Pero di hahayaan ng mga dakila na magupo ng pagkakamali.
Pag di natupad ang hula, biglaan nilang babaguhin ang mga patakaran.
Anuman ang nangyari ay nakatakdang mangyari,
at ang sistema ng paniniwala ay binago para sa mga bagong katotohanan.
Ito ang dahilan bakit naging problema ang pagkamatay ni Ti.
Ayon kina Ti at Do
maaabot mo lang ang Next Level sa pisikal mong katawan,
at pagdating ng panahon,
dadalhin ng dalawa ang grupo sa lugar
na may UFO at hihigupin silang lahat sa pamamagitan ng tractor beam.
Doon, makakasama nila ang kanilang Next Level alien hosts
sa walang hanggang paglalakbay sa uniberso.
Syempre, hindi gano'n ang nangyari kay Ti.
Walang dumating mula sa Next Level para pagalingin siya.
Umaasa silang may mangyayari, pero wala.
Pero ang maganda sa pinuno ng kulto, ang flexibility niya.
Sabi ni Do, parte ito ng plano ng Next Level,
na magpapahinga muna ang aming pinuno.
Pinabalik si Ti sa Next Level
para pumunta roon at maglingkod, at pamunuan ang grupo,
at makikibalita daw siya at kakausapin si Ti araw-araw.
Malikhaing lohika.
Pero bago i-lock ni Do ang pagtatama ng daan,
kailangan niyang tiyakin na nakahanda ang lahat.
Ilang buwan matapos mamatay ni Bonnie,
nagbigay ng quiz si Do.
Lumapit si Do sa amin at sinabing may kakaiba sa kanya
at gusto niyang malaman kung may nakapansin,
at may pumasok sa isip ko,
may suot siyang singsing, at sinabi niya, "Ito, commitment ko 'to kay Ti."
Hindi tradisyunal na kasal dahil patay na si Ti,
pero nagsisimula pa lang si Do.
Binigyan niya kaming lahat ng singsing at naupo siya sa upuan ng kapitan,
at isa-isa, sabi niya,
"Lumapit ka."
At ipinatong niya ang mga kamay niya sa ulo ko,
sa kabilaan ng mukha ko.
Hinalikan niya ako sa noo.
Nakikita ko na seryoso siya at napahanga niya ako dahil doon,
at parang pag-ibig.
Mahalagang araw ito kay Do.
Ang kasal ng grupo ay patunay ng commitment
sa hinaharap na Heaven's Gate,
pero higit sa lahat, kay Do mismo.
Lumalakas ang pamumuno ni Do.
Lumalakas ito
kasi mas pinapalakas siya at pinaniniwalaan.
Pero ano silbi ng kapangyarihan sa ganitong panahon?
Crack, ang pinakanakakaadik na uri ng cocaine ay laganap sa New York.
Sa nuclear na bangungot na ito, maaring may radiation pa sa hangin.
Maaring mailipat ang AIDS virus sa dugo.
Tumingin si Do sa mundo't sinabi, "Papuntang impiyerno na 'to."
Puwede bang magmura?
-Oo. -Gusto ko lang manigurado.
"Nagkanda-leche na ang mundo at wala tayong magagawa doon."
Alam namin na may hangganan
kung gaano katagal ang Earth
na magpapatuloy sa kalagayan nito,
na may napipintong recycling na magaganap.
Pero di sila sigurado
kung mamatay ba ang lahat o matutupok ang planeta.
Ang mahalaga ay makaalis ka sa planeta.
'Yon ang matagal nang plano ng grupo.
Pero para makaalis nang mabilis ay kailangan ng pagbabago,
malaking pagbabago.
Habang nag-uusap sina Do at grupo
paano pabilisin ang paglipat sa Next Level,
lumitaw ang bagong teolohiya.
Pinaniwalaan nilang puwedeng iwanan ng kaluluwa ang katawan.
Ang katawan na tinatawag nilang behikulo
ay parang sasakyan lamang,
at ang mahalaga ay ang espiritu,
ang pinakadiwa, ang sarili.
Sineryoso nila ang ideyang 'yon
at tinalakay na dapat nilang pagpahingahin ang mga behikulo nila,
sa wika nila'y ang magpakamatay.
Makakamit na natin ang isang bagong mundo.
Nasasabik ang lahat sa pagpunta.
Matutupad na nila ang layuning
pinagtutuunan nila ng pansin sa loob ng maraming taon,
makapunta sa Next Level.
Sa matalino mong pagpapakilos,
tumatawag ang walang hanggan, at sasama ang mga alagad mo.
Isang tanong na lang,
paano mo malalaman kung kailan aalis?
TAKTIKA ALAMIN ANG SENYALES
Lahat tayo ay gustong maging bahagi ng mas mahalaga sa atin,
lalo na sa mga sumasali sa kulto, at ano nga ba ang mas mahalaga kaysa sa atin?
Isang tanda mula sa Diyos.
Kaya pagdating sa pag-alam kailan ka mamamatay,
kailangan alerto ka
gaya ng mga propeta ng pagkalipol.
Ang pinuno ng kultong si Heinrich Von Gene
ay kinumbinse ang grupo niya na ang pag-atake noong September 11
ay tanda na malapit na ang katapusan ng mundo
at maghanda na sila sa pag-agaw sa Langit sa katapusan ng taon.
Sinabi ni Shoko Asahara sa tagasunod n'ya sa Aum Shinrikyo na ang lindol nang 1995
ay dahil sa makina ng mga Amerikano na magsisimula ng Armagedon.
Habang si Monte Kim Miller, pinuno ng Concerned Christians,
sinabing ang pagbagsak ng Soviet Union noong 1991
ay hudyat na malapit na wakas,
at ipinadala alagad niya sa Jerusalem
para simulan ang Labanan ng Armagedon.
Nabigo sila.
Habang nakatuon sa walang hanggan,
naghanap ng senyales si Do at ang Heaven's Gate.
Noong late '90s,
tumingin na sila ng mga senyales na katapusan na ng mundo,
at nakita nila ang comet Hale-Bopp.
Pinakamaliwanag na kometa
na dumaan sa solar system mula 1577.
Nakakamanghang kometa.
Mahaba ang buntot, napakatingkad.
Pero pinakamahalaga,
naniwala mga miyembro ng Heaven's Gate na may nakasunod dito, isang UFO.
Ang claim ng UFO ay galing sa pinakamapagkakatiwalaan,
isang tip mula sa di-kilala sa radyo.
-Chuck, welcome sa programa. -Salamat. Masaya akong nandito.
Ang sabi ng isang baguhang astronomer,
may larawan daw siya,
at na-censor ng gobyerno ang mga opisyal na larawan
para itago ang pag-iral ng UFO.
Baka may nakita silang makakagulo sa mga tao.
At nakuhanan mo ang mga 'to?
Ang sinasabi ng UFO ay pinabulaanan, pero akma ito sa hula ni Do.
Nakita yata nila, noong March 1997, ito ang pinakamalapit sa mundo.
Tumutugma ito sa muling pagkabuhay,
tugma ito sa kuwento noong unang sinubukan nilang
ipakita, 2000 taong nakalipas, ang totoo sa Next Level.
Naniniwala sila na ang kometa ay isang senyales para umalis.
Walang nakakapagpa-focus sa utak gaya ng mahigpit na deadline.
'Yon talaga ang panghikayat sa mga tao,
kaya madaming pumapasok.
May parte talaga sa 'yo na nagsasabing,
"Paano kung tama sila?" Natatakot silang mapag-iwanan.
Ang oras ng pagtatapos,
o ang panahon ng pag-aani ay ngayon na.
Habang papalapit ang kanilang pag-alis,
maiging pinaplano ng crew ang kanilang pag-alis.
Gumawa sila ng website,
gumawa ng libro,
at kumuha ng serye ng mga video sa mga iniisip nila.
Nagpa-press release na may pamagat,
"Babalik ang Heaven's Gate Away Team sa Mataas na Antas sa Malayong Kalawakan"
Kumuha sila ng libro para sa mga may sakit na pasyente
paano tapusin buhay nila at sinusunod nila ang mga detalye.
Nagpuslit ng pinulbos na barbiturates mula Mexico
para sa mapayapang paglisan.
Inayos din nila mga damit nila para sa oras ng pag-alis.
Nagtapon sila ng basura,
nagbayad sa library,
ipinadala mga video
na nagpapaliwanag ng mga desisyon nila sa press.
Ang huling aksyon?
Paglagda sa talaarawan nila,
na ginamit nila mula pa noong 1980s.
ORAS NG PAGBABALIK
Sa column na, "Tinatayang Oras ng Pagbabalik,"
may miyembrong nagsulat.
Ilang buwang pinlano,
at isinagawa nila ito sa loob ng tatlong araw
noong Marso 22 hanggang Marso 24, 1997.
Ang tinitingnan natin dito ay 39 na pagpapakamatay.
May dalawang nurse, miyembro ng grupo,
na nagbigay ng gamot na may pudding substance
at mga uri ng vodka mixture,
at ang panghuling proseso, paglalagay ng plastic sa kanilang ulo.
Ayon sa turo ni Do,
may 39 na kaluluwa ang nakatakas mula sa sakit at naging malaya.
Paniwala ko, nasa spacecraft sila
sa lugar ng Next Level sa kalaliman ng kalawakan.
Baka may spacecarft sila sa tabi ng building na 'to…
at di natin malalaman.
Mga koroner ng San Diego…
At ang media, maingat nilang inulat ang sitwasyon.
Natagpuan ng deputy ng sheriff ang bahay ng kamatayan.
Paano tumugon ang lipunan, ang kultura ay di gaya ng inaasahan nila.
Umaasa silang sasama tayo.
Panglalait ang nangyari.
Marshall Applewhite, ako'y…
Sinasaludo kita. Tama ka sa lahat.
Ang kometa, ang spaceship, lahat. Binabati kita sa mahusay na trabaho.
Salamat, Ted. Ikinagagalak ko 'yan.
Maaring malupit ang mga tao at di nila naiintindihan ang lalim ang paniniwala
ng isang tao para gawin 'yon.
Kaya, oo, mahirap ang mga panahon na 'yon.
Noong inilapag ko ang baso ng phenobarbital,
May oras na parang, "Marshall, hindi 'to maganda."
Sa huli, si Marshall Applewhite at alagad niya
ay dumanas ng kapalarang masakit sa kamatayan.
Itinuring silang mapanganib, kakaiba, ngunit sa karamihan ay katawa-tawa.
Na di katanggap-tanggap sa isang pinuno ng kulto,
kaya sa pagpapatuloy ng paglalakbay mo,
kailangan mong alagaan ang imahe mo.
Gawin mo ito nang tama at maari ka pa nilang mahalin.
Susunod ay ang Japan, para kilalanin si Shoko Asahara,
ang lumulutang na mastermind ng Japanese yoga cult, si Aum Shinrikyo,
na iningatan ang pananaw ng publiko sa kanya at sa mga tagasunod niya
habang palihim na nagpaplano ng sariling apokalipsis.